Diari Oficial de la Generalitat Valenciana


Sumari del DOGV 985, del 17-01-1989 (1989/812941)

ORDRE de 27 de desembre de 1988, de la Conselleria d'Agricultura i Pesca, per la qual s'aprova la desviació del traçat de la via pecuària <<Sendera de les Fonts>>, en un tram de 250 m. que afecta el nucli urbà de Cañada (Alacant).
--------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/12/27/(1)/dof/vci/html**

### Dades del document

Número de DOGV
:   985

Data del DOGV
:   17-01-1989

Secció del DOGV
:   DISPOSICIONS GENERALS

Número del document
:   1989/812941


Data del document
:   27-12-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 27 de desembre de 1988, de la Conselleria d'Agricultura i Pesca, per la qual s'aprova la desviació del traçat de la Via Pecuària "Sendera de les Fonts" en un tram de 250 m. que afecta el nucli urbà de Cañada (Alacant).  
Vist l'expedient que l?Ajuntament de Cañada (Alacant) ha promogut i que la Secció Forestal d'Alacant ha tramitat correctament, per desviar un tram de la via pecuària «Sendera de les Fonts» en uns 250 m del nucli urbà de la població esmentada.  
Vist que s'ha obtingut l'informe dels organismes que el Reglament vigent de Vies Pecuàries assenyala, i que s'ha tramitat l'expedient segons que disposa aqueix Reglament.  
Vist que s'ha acreditat la propietat municipal dels terrenys per on ha de transcórrer el nou tram de via pecuària.  
Havent vist la Llei de Vies Pecuàries de 27 de juny de 1974, el Reglament per aplicar-la, de 3 de novembre de 1978, la Llei de Procediment Administratiu de 17 de juliol de 1958, i les altres disposicions concordants.  
Vista la proposta de la Direcció General de la Producció Agrària i l'informe favorable de l?Assessoria Jurídica.  
Fent ús de les facultats que tinc atribuïdes,  
ORDENE:  
Article primer  
Es modifica el traçat de la via pecuària «Sendera de les Fonts» de la manera següent:  
Quan arriba al carrer Mare de Déu de Gràcia, gira a la dreta, segueix en línia recta 45m. i tot seguit trenca en angle recte cap a l'esquerra, tot deixant el carrer esmentat. Continua en línia recta 140 m., torna a trencar en angle recte i entra al carrer Rambleta, per on transcorre 100m. Després d'aquests, gira a la dreta pel carrer Queipo i s'uneix al traçat original, pel qual continua la via pecuària.  
Article segon  
Aquesta Ordre esgota la via administrativa, i les persones que s'hi consideren afectades poden interposar recurs de reposició, o qualsevol altra classe de recurs o reclamació que s'escaiga, la qual es presentarà al Conseller d?agricultura i Pesca en el termini d?1 mes comptador des de la publicació, previ al contenciós-administratiu, en la forma i els requisits assenyalats en l'article 126 de la Llei de Procediment Administratiu.  
DISPOSICIO FINAL  
Aquesta Ordre començarà a vigir el dia de la publicació al Diari Oficial de la Generalitat Valenciana.  
València, 27 de desembre de 1988.  
El Conseller d?agricultura i Pesca,   
LUIS FONT DE MORA MONTESINOS


Còpia Permalink ELI